ผมมีอาการเจ็บบริเวณใต้หน้าอกขวา(หัวใจ) เป็นอาการเจ็บจี๊ด และรู้สึกร้อนวูบบริเวณที่รู้สึกเจ็บ เป็นช่วงสั้นๆติดกันจำนวนหลายครั้งในเวลามีอาการ ซึ่งใน 1 เดือนจะมีอาการนี้เกิดขึ้นประมาณ 1 ครั้งต่อเดือน หรือมีอาการทุกครั้งหลังจากรับประทานอาหารหรือเครื่องดื่มที่มีคาเฟอีน ไม่ทราบว่าอาการดังกล่าวเกิดจากอะไรครับ และสามารถวินิจฉัยว่าเป็นอะไรได้ เพราะเคยไปพบแพทย์เพื่อตรวจแล้ว ผลออกมาว่าปกติดีทุกอย่าง
สวัสดีค่ะ อาการเจ็บบริเวณหน้าอกด้านขวา อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ แต่หัวใจเป็นอวัยวะที่อยู่ด้านซ้าย ดังนั้นน่าจะเจ็บด้านซ้ายเป็นหลักค่ะ มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยการดื่มเครื่องดื่มที่มีสารกระตุ้นอาจทำให้มีอาการใจสั่นได้ จึงควรหลีกเลี่ยงไปก่อนการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจอีกครั้งค่ะ